Comunicat de premsa de la 
Plataforma Aturem la Guerra

Davant de la prohibició de la Junta Electoral Central que no s’exhibeixin cartells als col·legis electorals i als seus voltants, i que els membres de les meses electorals no puguin dur cap adhesiu amb el símbol del ‘No a la Guerra’ el dia de les eleccions municipals, la Plataforma Aturem la Guerra considera que aquesta prohibició és un atemptat a la llibertat d’expressió. Tota persona és lliure d’expressar la seva opinió en qualsevol de les formes que cregui més oportuna, sempre que no faci publicitat de cap candidatura o agrupació electoral que es presenti a les eleccions municipals 

Per tant, animem i encoratgem a totes les persones que s’han manifestat en contra de la guerra que continuïn fent explícit aquest rebuig tant si son votants com si tenen responsabilitats a les meses electorals el dia de les eleccions. 

Considerem que la Junta Electoral Central no és independent i ha pres partit pels promotors de la guerra i en contra de la majoria de la població. 

La Plataforma Aturem la Guerra recorda que:

-	el dia 24 de maig, dia de reflexió, durà a terme unes Jornades de Debat, el programa de les quals us adjuntem. 
-	el mateix dia 24 a diversos llocs de la geografia catalana també es faran actes de reflexió i debat contra la guerra. 
-	que des de les 22h fins a les 22.15h, del 24 de maig hi ha convocada una gran cassolada popular per recordar que no es voti als partidaris de la guerra i per continuar dient: NO A LA GUERRA

Per més informació us podeu posar en contacte amb: 

Rut Codosal 649.465.530
Roque Martínez 607.116.163
Francesc Tubau 660.701.502
Dani Gómez-Olivé 660.665.934

GUERRA NUNCA MÁIS
NO VOTIS GUERRA